Cymro a'i Lyfrau (9781784614126) | Gerald Morgan | Y Lolfa
ISBN: 9781784614126
Adran: Cofiannol, Hunangofiant, Hanes, Hanes Cymru
Hunangofiant gwahanol un dyn trwy gyfrwng ei gasgliad enfawr a difyr o lyfrau, y dechreuodd eu casglu â'i arian poced pan oedd yn ddim ond 9 oed. Cofnod personol sy'n datgelu cymaint am y Cymro diddorol hwn ag a ddywed am ei gasgliad rhyfeddol o lyfrau.
Mae'r casglwr yn troi'n ysgolhaig ac yn ein goleuo'n afiethus ynghylch arwyddocad diwylliannol rhai o'r deunyddiau a gasglodd. - Peredur Lynch, Cylchgrawn Barn
Mae awdur y gyfrol fach hon yn adnabyddus iawn fel awdur cryn nifer o gyfrolau ar hanes a hanes lleol yn arbennig, ond faint o bobl sy'n gyfarwydd â hanes y dyn ei hun? Yma cawn ddysgu rhywfaint amdano, o'i blentyndod di-Gymraeg yn Brighton, drwy ei yrfa fel athro, prifathro, ac yna fel darlithydd yn yr Adran Efrydiau Allanol yn Aberystwyth. Llyfr difyr, diddorol, a darllenadwy. Dysgais lawer iawn am lyfrau a llawer hefyd am yr awdur ei hun, wrth fynd heibio, fel petai! - Ann Parry Owen, Gwales
Te gyda Saunders Lewis
Thomas Jones, Caernarfon
Gadael y Gogledd
Trefriw a Llanrwst
Casglu Baledi
Rhyw Farwol Law
Cerdd Anllad
Ysbyty'r Llyfrau a Phroblemau Eraill
Hanes Hanes Cymru
Lluniau a Mapiau mewn Hen Lyfrau Cymreig
Llyfrau'r Ymylon
Dim ond naw oed oedd Gerald Morgan pan ddechreuodd gasglu llyfrau gyda'i arian poced. Erbyn hyn, mae'n berchen ar lyfrgell drawiadol a hynod ddifyr sy'n dweud cyfrolau am y dyn ei hun.
Er mai llyfrau Cymraeg sy'n mynd â'i fryd, fe'i magwyd ar aelwyd Saesneg yn Brighton, a chafodd ei brofiad cyntaf o bori mewn siop llyfrau Cymraeg y tu allan i Gymru, yn Siop Griffs yn Cecil Court yn Llundain.
Mae'r llyfr hwn yn llawn hanesion difyr am daith bywyd yn frith o lwyddiannau a siomedigaethau wrth iddo hel yr hyn sy'n dystion papur i iaith a diwylliant Cymru, ac mae'n adrodd stori gyfoethog y Cymro diddorol hwn.